Riigikogu valimistel on täna viimane võimalus anda oma hääl eel- ja e-valimistel.
Eelvalimiste raames saab enda hääle anda oma ringkonna kandidaadi poolt ükskõik millises valimisjaoskonnas veel täna õhtul kella kaheksani. Internetis saab oma elektroonilist häält anda täna õhtul kella kuueni.
E- ja eelvalimiste raames on seni oma hääle andnud ligi neljandik ehk 24 protsenti valimis-õiguslikest kodanikest. Eelmistel parlamendivalimistel neli aastat tagasi andis sama ajaga oma hääle eelvalimistel 18,6% protsenti valijatest.
Võrreldes eelmiste valimistega on hääle andmine eelhääletusel tehtud ka valijatele lihtsamaks, sest on lisandunud võimalus eelhääletada ka maakonnakeskustes.
Riigikogu valimiste põhipäev on pühapäeval, 1. märtsil ja siis saab valida ainult kodukoha järgses valimispunktis ning juba varasemalt antud häält enam muuta ei saa.
Toimetaja: Sven Randlaid